**МОДЕЛ УГОВОРА – Партија 2**

**УГОВОР**

**ЗА НАБАВКУ МОБИЛНИХ АПАРАТА ЗА ПОТРЕБЕ РАЗВОЈНЕ АГЕНЦИЈЕ СРБИЈЕ**

**ПАРТИЈА 2**

Закључен између:

**РАЗВОЈНE АГЕНЦИЈE СРБИЈЕ**, са седиштем у Београду, улица Кнеза Милоша број 12, матични број: 17905031, ПИБ: 109336535, коју заступа в.д. директора Радош Газдић (у даљем тексту: **Наручилац**),

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_; рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Продавац**).

Заједнички назив: Уговорне стране

**Члан 1.**

Уговорне стране констатују:

- да је Наручилац, на основу члана 91. Закона о јавним набавкама („Сл. гласник РС” бр. 91/2019), Правилника о садржини конкурсне документације у поступцима јавних набавки („Службени гласник РС” бр. 21/2021), Одлуке о спровођењу поступка јавне набавке дел. број 1-06-404-37/2023-2 oд 10.08.2023. године и на основу јавног позива за подношење понуда за набавку лиценце, рачунара и остале рачунарске опреме број 0001/2023, спровео отворени поступак јавне набавке;

- да је Продавац доставио понуду*,* која се налази у прилогу овог уговора и његов је саставни део;

- да понуда Продавца у потпуности одговара опису и техничким карактеристикама (спецификацијама) предмета јавне набавке из конкурсне документације, која се налази у прилогу овог уговора и његов је саставни део;

- да је Наручилац у складу са чланом 151. Закона о јавним набавкама и Одлуком о додели уговора број \_\_\_\_\_\_\_\_\_\_\_\_\_\_\_\_\_ *(попуњава Наручилац),* изабрао Продавца, чиме су се коначно стекли услови за закључење уговора.

**ПРЕДМЕТ УГОВОРА**

**Члан 2.**

Предмет овог уговора је набавка и испорука мобилних апаратa за потребе Наручиоца, у свему у складу са техничком спецификацијом и понудом Продавца број \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године *(попуњава Наручилац)*, које се налазе у прилогу овог уговора и чине његов саставни део.

Добра из става 1. овог члана чини (10 ком.) мобилних апарата произвођача \_\_\_\_\_\_\_\_\_\_\_\_\_\_\_ и ознаке \_\_\_\_\_\_\_\_\_\_\_, са гарантним роком \_\_\_\_\_\_\_\_\_ месеци (*попуњава понуђач*) – (у даљем тексту: мобилни апарати).

**ВРЕДНОСТ УГОВОРА**

**Члан 3.**

Укупна вредност Уговора је \_\_\_\_\_\_\_\_\_\_\_\_\_\_\_\_\_\_(словима:\_\_\_\_\_\_\_\_\_\_\_\_\_\_\_\_\_\_\_\_\_\_) динара без ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_)динара са ПДВ-ом *(попуњава понуђач).*

Наручилац се обавезује да добра која чине предмет овог уговора плати Продавцу по ценама из Обрасца структуре понуђене цене, које су фиксне и које се не могу мењати у току трајања Уговора.

Наручилац се обавезује да плаћања врши на основу рачуна који Продавац доставља по извршеној испоруци, најкасније у року од 45 данаод дана пријема рачуна од стране Наручиоца, на текући рачун Продавца број \_\_\_\_\_\_\_\_\_\_\_\_\_\_\_\_\_\_\_\_\_\_\_ код банке \_\_\_\_\_\_\_\_\_\_\_\_\_\_\_ *(попуњава понуђач)*

**РОКОВИ И МЕСТО ИСПОРУКЕ**

**Члан 4.**

Продавац је дужан да изврши испоруку мобилних апарата у року од \_\_\_\_\_\_\_ дана (*попуњава понуђач)* од дана пријема електронске поруџбине овлашћеног лица Наручиоца.

Место испоруке је у седишту Наручиоца, Кнеза Милоша број 12, Београд.

 **Члан 5.**

Уговорне стране су сагласне да Продавац има право на продужење уговореног рока из члана 4. овог уговора у случају наступања ванредних догађаја који се нису могли предвидети у време закључења Уговора.

Продавац је дужан да писменим путем обавести Наручиоца о потреби за продужење рока из члана 4. овог уговора због наступања ванредних догађаја, односно околности у року од 1 (једног) дана од дана сазнања за ове догађаје, а Наручилац се обавезује да на исте да сагласност у року од 1 (једног) дана од дана пријема обавештења.

**НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА**

 **Члан 6.**

У циљу реализације уговорних обавеза, Наручилац и Продавац дужни су да у року од 5 (пет) радних дана од дана закључења овог уговора одреде лица за комуникацију и о томе обавесте другу уговорну страну путем електронске поште.

Овлашћено лице Наручиоца је обавезно да приликом испоруке мобилних апарата изврши квалитативни и квантитативни пријем и то:

- квалитативни преглед врши се утврђивањем истоветности карактеристика испоручених добара са карактеристикама добара из прихваћене понуде Продавца;

- квантитативни преглед врши се бројањем.

 **Члан 7.**

Уколико овлашћено лице Наручиоца приликом квалитативног и квантитативног пријема мобилних апарата утврди да су добра испоручена у одговарајућем броју, одговарајућег квалитета и захтеваних техничко-функционалних карактеристика, потписаће отпремницу и сачинити записник, чиме констатује да је извршен квалитативни и квантитативни пријем.

Уколико овлашћено лице Наручиоца приликом квалитативног и квантитативног пријема мобилних апарата утврди мањак у испорученој количини или недостатке у погледу квалитета добара и захтеваних техничко-функционалних карактеристика, може потписати отпремницу само за она добра која по броју и квалитету одговарају добрима која су предмет овог уговора, сачинити записник о томе, и писменим путем захтевати од Продавца додатну испоруку у року из члана 4. овог уговора.

У случају из става 2. овог члана, овлашћено лице има могућност и да не преузме мобилне апарате која су му достављена у циљу испоруке и не потпише отпремницу, у ком случају је дужно да се одмах писменим путем обрати Продавцу са захтевом за испоруком добара уговорене количине и квалитета и захтеваних техничко-функционалних карактеристика, у року из члана 4. овог уговора.

**Члан 8.**

Продавац је обезбедио гаранцију рачунара и остале рачунарске опреме у складу са чланом 2. став 2. овог уговора, са радом овлашћеног сервисера и одзивом сервисера најкасније следећег радног дана.

**ТРАЈАЊЕ УГОВОРА**

**Члан 9.**

Овај уговор ступа на снагу даном потписивања од стране овлашћених лица Уговорних страна, а закључује се на период до реализације свих овим уговором преузетих обавеза.

**ОСТАЛЕ ОДРЕДБЕ**

**Члан 10.**

Измене и допуне овог уговора могу се вршити у складу са Законом о јавним набавкама, и то у писменој форми и уз обострану сагласност Уговорних страна.

**Члан 11.**

Уговорне стране имају право на једнострани раскид овог уговора једностраном изјавом воље у случају неизвршења Уговором преузетих обавеза.

У случају наступања више силе у току трајања Уговора, Уговорне стране се ослобађају обавеза из овог уговора у мери у којој је услед више силе немогуће извршити обавезе, за период док виша сила траје.

Ниједна Уговорна страна нема право на накнаду због неизвршења обавезе друге стране по овом основу.

Уговорна страна која је погођена вишом силом дужна је да одмах писменим путем обавести другу Уговорну страну о настанку и окончању више силе.

**Члан 12.**

Све евентуалне спорове који настану поводом овог уговора Уговорне стране ће покушати да реше споразумно.

Уколико спорови између Наручиоца и Продавца не буду били решени споразумно, уговара се надлежност суда у Београду.

**Члан 13.**

На све што није регулисано клаузулама овог уговора, примењиваће се одредбе Закона о облигационим односима.

Овај уговор је сачињен у 4 (четири) истоветна примерка, од којих по 2 (два) примерка за сваку Уговорну страну.

ПРОДАВАЦ НАРУЧИЛАЦ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

в.д директор Радош Газдић